ຜູ້ບັນຊາການກອງທັບໄທ ກ່າວວ່າ ຈະບໍ່ມີການກໍ່ລັດຖະປະຫານ
ພວກຜູ້ບັນຊາການກອງທັບໄທ ກ່າວວ່າ ຈະບໍ່ມີ ການກໍ່ລັດຖະປະຫານຂຶ້ນ ຕາມຂ່າວຊ່າລື.
ພວກຜູ້ບັນຊາການທະຫານຫລາຍທ່ານໃນໄທໄດ້ປະກາດອອກມາຢ່າງເປີດເຜີຍກ່ຽວກັບຄວາມໝັ້ນໝາຍຂອງພວກຕົນຕໍ່ກົດລັດຖະທໍາມະນູນ ຊຶ່ງພະຍາຍາມຫາທາງຜ່ອນຄາຍຂ່າວຊ່າລືຕ່າງໆທີ່ວ່າຈະມີການກໍ່ ລັດຖະປະຫານຂຶ້ນນັ້ນ ນາຍພົນຊົງກິດຕິ ຈັກກະບາດ ຜູ້ບັນຊາການທະຫານສູງສຸດກອງ ທັບໄທ ກ່າວຢືນຢັດຕໍ່ກອງປະຊຸມຖະແຫລງຂ່າວໃນ ວັນອັງຄານມື້ນີ້ວ່າ ຈະມີບໍ່ການກໍ່ລັດຖະ ປະຫານຂຶ້ນຢ່າງເດັດຂາດ ນາຍພົນຊົງກິດຕິໄດ້ຢືນຫ້ອມລ້ອມໄປດ້ວຍພວກຜູ້ບັນຊາການ ກອງທັບບົກ ກອງທັບເຮືອແລະກອງທັບອາກາດ ຫລັງຈາກເຂົ້າຮ່ວມປະຊຸມປະຈໍາເດືອນ ຂອງພວກທ່ານແລ້ວ ຂ່າວຊ່າລືກ່ຽວກັບການກໍ່ລັດຖະປະຫານຂຶ້ນນີ້ ໄດ້ເລີ້ມມາເປັນເວລາຫລາຍສັບປະດາແລ້ວ ໃນຂະນະທີ່ໄທເຄື່ອນໄຫວໄປສູ່ການເລືອກຕັ້ງຊຶ່ງຄາດວ່າຈະມີຂຶ້ນໃນທ້າຍປີນີ້ ປະເທດ ໄທໄດ້ປະສົບກັບການກໍ່ລັດຖະປະຫານມາ 18 ຄັ້ງນັບແຕ່ຊຸມປີ 1930 ເປັນຕົ້ນມາ ຮວມ ທັງການກໍ່ລັດຖະປະຫານຂຶ້ນທີ່ໄດ້ໂຄ່ນລົ້ມລັດຖະບານທ່ານທັກສິນ ຊິນນະວັດໃນປີ 2006 ຜ່ານມານີ້ ນາຍພົນຊົງກິດຕິ ກ່າວວ່າ ທະຫານຈະບໍ່ຫລິ້ນບົດບາດໃດໆໃນການເລືອກຕັ້ງທີ່ຈະມີຂຶ້ນ ໃນຕໍ່ໜ້ານີ້ ແລະວ່າ ພວກພັກການເມືອງທຸກພັກຝ່າຍແມ່ນມີເສລິພາບທີ່ຈະໄປໂຄສະນາ ຫາສຽງເລືອກຕັ້ງໃນກົມກອງຕ່າງໆຂອງກອງທັບນັ້ນ